Ibrohim al-Xolidaboziy. (Abu Isʼhoq) Ibrohim ibn Muhammad al-Xolidaboziy al-Marvaziy (hijriy 340-yil (milodiy 952-yil)da Misrda vafot etgan) — o‘z davrining dunyodagi benazir imomi. Ilmi usul bo‘yicha asarlar tasnif etgan, Muzniyning „"Muxtasar"“ini sharhlagan. U o‘z hayotini turli o‘lkalardagi odamlarga xizmat qilishga bag‘ishlagan. Fiqh ilmini keng targ‘ib va tashviq qilgan. Uning dargohidan yetmish nafar mashhur ulamolar yetishib chiqqanlar. Avval Bag‘doddagi, so‘ngra Misrdagi majlislarda qatnashgan. Keyinchalik o‘zi odamlar ko‘p yig‘iladigan shofiʼiy majlisi va halqasini tashkil etgan.